### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har i 2021 og 2022 givet
anlægsbevilling til gennemførelse af DM i  Skills 2022 finansieret af
rådighedsbeløbet til projektet i 2021 og 2022. Projektet er afsluttet med
gennemførelsen af DM i [adresse] 2022 i Høng, og der aflægges anlægsregnskab herfor.
Ifølge Principper for Økonomistyring skal anlægsregnskaber for anlæg på over 2
mio. kr. aflægges særskilt.

## Indstilling

Direktøren indstiller,

1. at
   anlægsregnskabet vedrørende DM i  Skills 2022 godkendes,
2. at der gives en negativ anlægsbevilling på 3.734.222 kr., der tilgår kassen.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har i 2021 og 2022 givet
anlægsbevilling til gennemførelse af DM i  Skills 2022 finansieret af
rådighedsbeløbet til projektet i 2021 og 2022. Projektet er afsluttet med
gennemførelsen af DM i [adresse] 2022 i Høng, og der aflægges anlægsregnskab herfor.
Ifølge Principper for Økonomistyring skal anlægsregnskaber for anlæg på over 2
mio. kr. aflægges særskilt.

|  |  |  |  |
| --- | --- | --- | --- |
|  | Bevilling  Kr. | Regnskab  Kr. | Mer-/mindreforbrug  (Mindreforbrug = +, og merforbrug = -)  Kr. |
| DM  i  Skills 2022 | 9.894.500 | 6.160.178 | 3.734.222 |
| I alt | 9.894.500 | 6.160.178 | 3.734.222 |

Anlægsregnskabet viser, at der samlet set var udgifter for 12.608.053 kr. og finansiering inklusive kommunens anlægsbevilling på 16.342.375 kr., idet der var medfinansiering  fra [adresse], [adresse], fonde, virksomheder, nabokommuner m.fl.

Anlægsregnskabet udviser  samlet set  et mindreforbrug på 3.734.322 kr. Mindreforbruget skyldes
dels, at udgifterne var 1.591.947 kr. lavere end forventet, og at sponsorater,
medfinansiering mv. blev 2.142.375 kr. højere end budgetteret.

Specifikation af anlægsregnskabet fremgår af bilaget.

Projektlederens bemærkninger til afviklingen af anlægsprojektet i den
afsluttende evaluering:

Et element, der fyldte meget i arrangementsplanen, var telte med et samlet
areal på  over 18.000
m2. telte med et stabilt gulv, vand, afløb, el, varme og ventilation, så
der kan arbejdes med store maskiner. Et andet stort delområde i arrangementet
var trafikafvikling og parkering.

Høng har ikke et regulært messecenter, så der var mange opgaver forbundet
med at etablere forskellige servicefunktioner som lift- og truckservice,
tomgodsopbevaring, renovation og rengøring etc. Kravene til bespisning af de
mange deltagere, dommere og andre officials, og de besøgendes behov,
oversteg også langt Høng-hallens normale kapacitet. Derfor skulle der
findes løsninger på alle disse opgaver.

Når så stort et arrangement, der anvender industrielt udstyr og processer
skal bygges op fra bar mark, skal det selvfølgelig ske på en
sikkerhedsansvarlig måde og gennem en byggesagsbehandling. Derfor blev der
også indgået kontrakt med en leverandør af bygge- og brandrådgivning til
at styre processen med myndighedsbehandling.

Telte og gulve skulle
i udbud gennem de officielle kanaler, mens de øvrige leverancer kunne
findes ved hjælp af indhentning af tilbud. Men allerførst skulle der
lægges en plan for indretningen af området i samarbejde med
hovedarrangøren Skills  Denmark,
og det skulle beskrives hvilke ændringer i omgivelserne, der ville blive
brug for at udføre, bl.a. nedlæggelse af lysmaster, udvidelse af veje,
fjernelse af bevoksning mm.

Budgettet var beregnet på baggrund af udgiften til afholdelsen af DM i
Skills 2019 i Næstved, der også var en større teltløsning. Der var
imidlertid helt andre naturgivne forudsætninger i Høng, og der var
forbehold for generelle prisstigninger og helt ekstraordinære stigninger på
brændsel og byggematerialer, som vi oplever fra starten af 2022. Derfor er
det også tilfredsstillende, at budgettet trods alt holdt. Der var
overskridelser på nogle poster, der heldigvis kunne udlignes af underforbrug på
andre poster. En stor del af æren for det skal tilskrives produktionslederens
rettidige omhu og flerårige forbindelser til stabile leverandører, samt en
generel økonomisk opmærksomhed i tilrettelæggelsen.

I løbet af afviklingen var der enkelte småproblemer med el, der pludselig
blev afbrudt, vand der lækkede fra installationer på enkelte stande,
affaldsbeholdere der blev overfyldte og mangel på parkeringspladser en
kort overgang fredag. Alle disse problemer blev imidlertid hurtigt løst,
fordi vi havde vagt på både generatorer, vand og varme.

## Økonomiske konsekvenser

Anlægsregnskabet viser et mindreforbrug på 3.734.322 kr.,
der tilføres kassen.

### Sagens forløb

07-12-2022 Økonomiudvalget
Anbefales.